Minst 20 politimenn drept i Taliban-angrep
Ifølge myndighetene kjørte politimennene i en kolonne da de ble overfalt i et bakholdsangrep. Minst fire politimenn ble såret i angrepet. Politikolonnen var på vei fra provinshovedstaden Farah til Lash-e Juwayn-distriktet for å presentere en nyansatt politisjef da den ble angrepet. Den nyansatte politisjefen er blant de drepte. Taliban har tatt på seg ansvaret for angrepet. Hittil denne måneden har over 100 sikkerhetsstyrker blitt drept i angrep i Farah-provinsen.
Minst 20 politimenn er drept i et Taliban-angrep vest i Farah-provinsen i Afghanistan, ifølge lokale myndigheter. Bare i november har hittil over 100 sikkerhetsstyrker blitt drept i angrep i provinsen.